ai4bharat/Pralekha huggingface dataset:
بھارتی چناؤ کمیشن
بھارت کا انتخابی کمیشن پہلے سوکمار سین یادگاری لیکچر کی میزبانی کریگا
جناب پرنب مکھرجی 23 جنوری 2020 کو یہ لیکچر دیں گے
نئیدہلی۔22؍جنوری۔بھارت کے انتخابی کمیشن نے اپنے قیام کے 70ویں سال میں بھارت کے پہلے اعلیٰ انتخابی کمشنر جناب سوکمار سین کو خراج عقیدت پیش کرنے کیلئے سالانہ لیکچر سیریز قائم کرنے کا فیصلہ کیا ہے۔ جناب سین نے  لوک سبھا اور ریاستی اسمبلیوں کے دو عام انتخابات بڑی کامیابی کے ساتھ کرائے تھے اور اس طرح انہوں نے بھارت کو جمہوریت کے نقشے پر مضبوطی سے قائم کردیا تھا۔ اس لیکچر کے قیام کا مقصد قوم کے جمہوری عمل میں ایک مثبت سوچ پیدا کرنا ہے اور یہ کام بھارت کے انتخابی کمیشن کی آئینی ذمہ داری کے تعلق سے کیاجانا ہے۔
بھارت کے سابق صدر جناب پرنب مکھرجی نے 23 جنوری 2020 کو پہلا لیکچر دینے پر رضامندی ظاہر کردی ہے۔ بھارت کا سب سے عظیم سول ایوارڈ بھارت رتن 2019 میں انہیں دیا گیا تھا جو عوامی زندگی میں ان کی کامیابیوں کی عکاسی کرتا ہے۔ 50 سال سے زیادہ عرصے تک پھیلے ہوئے اپنے کریئر میں جناب مکھرجی نے بہت سے وزارتی عہدوں پر کام کیا جن میں خزانے، کامرس ، وزارت خارجہ اور وزیر دفاع کے عہدے شامل ہیں، جن پر وہ مختلف اوقات میں فائز رہے ۔ جناب مکھرجی کا بڑا طویل سفارتی تجربہ ہے اور وہ آئی ایم ایف ، عالمی بینک، ایشیائی ترقیاتی بینک اور افریقی ترقیاتی بینک جیسے ہمہ قومی اداروں کے بورڈ آف گورنر سے وابستہ رہے۔ جناب مکھرجی کا بڑا احترام کیا جاتا ہے اور وہ اقتصادیات، آئین اور تاریخی اُمور کے اپنے زبردست علم کیلئے جانے جاتے ہیں۔ انہوں نے بھارتی معیشت اور قوم کی تعمیر کے بارے میں بہت سی کتابیں تصنیف کی ہیں۔
بھارت کے اعلیٰ انتخابی کمشنر جناب سنیل اروڑہ نے 7فروری 2019 کو نئی دہلی میں ایک کتاب کے اجراء کے موقع پر انتخابی کمیشن کی طرف سے سوکمار سین یادگاری لیکچر سیریز کے قیام کا اعلان کرتے ہوئے کہا تھا ’’کمیشن کی یہ کوشش ہوگی کہ وہ سیاسی جماعتوں ، میڈیا ، آئین کے ماہرین، قانون کے ماہرین اورماہرین تعلیم وغیرہ سمیت سول سوسائٹی کے بہت سارے سرکردہ افراد کو اس سیریز میں شامل کرے۔ یہ لیکچر جمہوری دنیا کی کسی ایسی سرکردہ شخصیت کی طرف سے دیا جائیگا ، جمہوری اقدار اور خیالات کے پھیلاؤ اور ان کے فروغ میں جس کے کردار کا دور دور تک اعتراف کیا جاتا ہے‘‘۔
جناب سوکمار سین 2 جنوری 1898 میں پیدا ہوئے تھے ، انہوں نے پریسیڈنسی کالج کولکاتا اور یونیورسٹی کالج لندن میں تعلیم حاصل کی۔ وہ 1922 میں بھارت کی سول سروسز میں شامل ہوئے۔ اپنی ملازمت کے دوران انہوں نے بہت سے اہم عہدوں پر کام کیا جن میں مغربی بنگال کے چیف سکریٹری  کا عہدہ بھی شامل ہے۔ انہوں نے 21 مارچ 1950 سے 19دسمبر 1958 میں اپنے ریٹائرمنٹ تک بھارت کے پہلے اعلیٰ انتخابی کمشنر کے طور پر خدمات انجام دیں۔ انہوں نے 1952 اور 1957 میں ریاستی اسمبلیوں کے انتخابات کے ساتھ لوک سبھا کے دو انتخابات کرائے جو بالغ رائے دہی کی بنیاد پر تھے ۔ انہوں نے یہ کام بڑے چیلنج بھرے حالات میں کیا جبکہ ان کے پاس رہنمائی کیلئے کوئی نظیر بھی موجود نہیں تھی۔
جناب سین کے سر اس وقت کے سوڈان میں نومبر ، دسمبر 1953 میں بین الاقوامی انتخابی کمیشن کے چیئرمین کی حیثیت سے انتخابات کرانے کا سہرا جاتا ہے۔ عوامی زندگی میں ان کی شاندار خدمات کیلئے انہیں پدم بھوشن سے نوازا گیا ۔ وہ 1994 میں یہ ایوارڈ حاصل کرنے والے پہلے لوگوں میں شامل تھے۔
اس موقع پر جناب پرنب مکھرجی ، بھارت کے پہلے انتخاب کے بارے میں رپورٹ کا ،ری پرنٹ جاری کریں گے اور جناب سو کمار سین کی یاد میں ایک ڈاک ٹکٹ کی رونمائی کریں گے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ج۔ع ن
U-323
(Visitor Counter : 95
کامرس اور صنعت کی وزارتہ
ہند-متحدہ عرب امارات کے درمیان صرف 88 دنوں کی بات چیت میں جامع اقتصادی شراکت داری معاہدہ : سکریٹری شعبہ برائے فروغ صنعت اور اندرونی تجارت
جامع اقتصادی شراکت داری معاہدہ کے عمل میں آنے کے بعد سے ہندوستان اور متحدہ عرب امارات کی باہمی تجارت میں 20 فیصد کا زبردست فروغ
جناب راجیش کمار سنگھ، سکریٹری، شعبہ برائے فروغ صنعت اور اندرونی تجارت  اور متحدہ عرب امارات کے وزیر مملکت برائے خارجہ تجارت عزت مآب ثانی بن احمد الزودی نے ہندوستان اور متحدہ عرب امارات کے درمیان جامع اقتصادی شراکت داری کے معاہدے  کے نافذ ہونے کی پہلی سالگرہ کییاد منانے کے لیےمشترکہ طور پر تقریبات کا افتتاح کیا۔ تقریب سے خطاب کرتے ہوئے جناب راجیش کمار سنگھ نے اس بات پر روشنی ڈالی کہ کس طرح صرف 88 دنوں کے مذاکرات میں ہندوستان-متحدہ عرب امارات جامع اقتصادی شراکت داری معاہدہ ہوا جودونوں ممالک کے درمیان دوطرفہ اقتصادی تعلقات میں ایک اہم موڑ بن گیا۔
ہندوستان کے لیے متحدہ عرب امارات کے ساتھ جامع اقتصادی شراکت داری معاہدہ خطے میں پہلا ہے اور متحدہ عرب امارات کے لیےیہ ان کا پہلا جامع اقتصادی شراکت داری معاہدہ ہے۔ جامع اقتصادی شراکت داری معاہدہ کے عمل میں آنے کے بعد سے ہندوستان اور متحدہ عرب امارات کے درمیان دو طرفہ تجارت میں پچھلے سال کے مقابلے میں 20 فی صد کا زبردست فروغ سامنے آیا ہے۔ ہندوستان کی برآمدات برائے متحدہ عرب امارات میں بھی 12 فیصد کی نمایاں اضافہ ریکارڈ کیا گیا ہے جو 2023-2022 میں 31.3 بلین امریکی ڈالر تک پہنچ گئی ہے۔
جامع اقتصادی شراکت داری معاہدہ کی تقریبات کے ایک حصے کے طور پر جناب راجیش کمار سنگھ نے آج ابوظہبی میں سالانہ سرمایہ کاری میٹنگ میں کیرالہ پویلین کا افتتاح کیا۔ انہوں نے ابوظہبی انویسٹمنٹ اتھارٹی کی اعلیٰ قیادت اور ہندوستان میں متحدہ عرب امارات کے سرفہرست سرمایہ کاروں کے ساتھ ملاقاتیں کیں۔ متحدہ عرب امارات سے ہندوستان میں سرمایہ کاری میں اضافے کا خیرمقدم کرتے ہوئے جناب راجیش کمار سنگھ نے دونوں کمپنیوں کو ہندوستان میں سرمایہ کاری کے لیے نئے شعبے خاص طور پر قابل تجدید اور ڈیجیٹل شعبے تلاش کرنے کی دعوت دی۔ متحدہ عرب امارات اس وقت ہندوستان میں تخمیناً 18 بلین امریکی ڈالر کی سرمایہ کاری کے ساتھ ساتواں سب سے بڑا سرمایہ کار ہے۔
ڈی پی آئی آئی ٹی کے سکریٹری کل دبئی میں انٹرنیشنل جیولری ایکسپوزیشن سینٹر کا افتتاح کریں گے۔ وہ دبئی میں ہونے والے کثیر شعبہ جاتی بی-2-بی تقریب کے مہمان خصوصی بھی ہوں گے۔ تقریب کا اہتمام جیمز اینڈ جیولری ایکسپورٹ پروموشن کونسل  کر رہی ہے جس میں ہندوستان اور متحدہ عرب امارات کی تقریباً 100 کمپنیاں بشمول مختلف ایکسپورٹ پروموشن کونسلز  کے نمائندوں کی شرکت متوقع ہے۔
‘‘یپا - بیونڈ ٹریڈ’’ کییادگار تقریب میں اشیائے خورد اور فیشن کے پویلین، ہندوستان اور متحدہ عرب امارات کے درمیان تاریخی تجارتی بانڈز کی کامیابی کی کہانیوں کا اشتراکاور تعاون کے مستقبل کے شعبوں پر پینل بات چیت کا اہتمام شامل تھا۔
ڈی پی آئی آئی ٹی کے سکریٹری کا متحدہ عرب امارات کا یہ دورہ اپریل 2023 میں عہدہ سنبھالنے کے بعد ان کا بیرون ملک پہلا سرکاری دورہ ہے جو ہندوستان و متحدہ عرب امارات کے قریبی تعلقات کی اہمیت کا مظہر ہے۔
وزارت دفاع
ہندوستان اور فِن لینڈنے باہمی دفاعی تعاون بڑھانے کیلئے مفاہمت نامے پر دستخط کئے
نئی دہلی،15؍جنوری،دفاع کے سکریٹری ڈاکٹر اجے کمار اور فِن لینڈ کی وزارت دفاع کے مستقل سکریٹری جناب جُکّا جسٹی نے آج نئی دلی میں ہندوستان اور فِن لینڈ کے درمیان باہمی دفاعی تعاون کو مزید بڑھانے کے لئے ایک مفاہمت نامے پر دستخط کئے۔ آلات ، سازوسامان اور صنعتی تعاون سے متعلق دفاع کی تحقیق و ترقی، خریداری اور پیداوار کے شعبے میں تعاون سے متعلق مفاہمت نامے پر دستخط، رائے سینا ڈائلاگ 2020 کے موقع پر کئے گئے۔ اس مفاہمت نامے کے وسیع دائرۂ کار کےتحت فِن لینڈ کی کمپنیاں اور ہندوستانی دفاعی پبلک سیکٹر انڈر ٹیکنگس کے درمیان تعاون کا پتہ لگایا جائے گا۔
دیگر شعبوں کےعلاوہ دفاعی تعاون کے شعبے میں دونوں ملکوں کے درمیان مفاہمت نامے کا ایک مسودہ ڈیفنس ایکسپو 2018 سے زیر بحث ہے اور اب 5 سے9 فروری 2020 کے درمیان اترپردیش کی راجدھانی لکھنؤ میں ہونے والی ڈیفنس ایکسپو 2020 کے دوران اس مسودے کو حتمی شکل دی جائے گی۔
2019 میں جناب جُکّا جسٹی نے بنگلورو میں ایروانڈیا کے لئےایک وفد کی قیادت کی تھی اور اپنے دورے کے بعد میک اِن انڈیا ویژن میں شرکت کےلئے اپنی دلچسپی کا اظہار کیاتھا اور ایک مفاہمت نامے کے ذریعے دفاعی صنعتی تعاون کےلئے بندوبست کو حتمی شکل دی تھی۔
13؍ فروری 2016 کو فن لینڈ کے وزیراعظم جناب جوہا سِپلا نے میک ان انڈیا ویک کے افتتاح کے لئے ہندوستان کےاپنے دورے کے دوران وزیراعظم جناب نریندر مودی کے ساتھ باہم گفتگو کی تھی۔ 17؍ اپریل2018 کو وزیراعظم نریندر مودی نے سوئیڈن کے شہر اسٹاک ہوم میں پہلی انڈیا نارڈِک سربراہ کانفرنس کے دوران جناب سپلا کے ساتھ باہمی میٹنگ کی تھی۔ فِن لینڈ کے ایک وفد نے بھی 29؍نومبر اور2؍دسمبر 2018 کے درمیان ہندوستان کا دورہ کیاتھا، جس کا مقصد فِن لینڈ کی کمپنیوں کےلئے کاروبار کے نئے مواقع تلاش کرنا تھا۔
۰۰۰۰۰۰۰۰

U-203
(Visitor Counter : 95
قانون اور انصاف کی وزارت
پریس ریلیز
23 فروری 2023 کی اسی نمبر کی نوٹیفیکیشن کے تحت، آئین ہند کی دفعہ 224کی شق  کے تحت حاصل اختیارات کا استعمال کرتے ہوئے صدر جمہوریہ نے جناب ونیکٹاچاری لکشمی نرائن ، ایڈووکیٹ کو دو سال کی مدت کے لیے، جو ان کے مذکورہ قلم دان سنبھالنے کے وقت سے موثر ہوگی ،مدراس ہائی کورٹ کا ایڈیشنل جج مقرر کیا ہے۔
شمال مشرقی ریاستوں کی ترقی کی وزارت
شمال مشرق میں نارتھ ایسٹ انڈسٹریل ڈیولپمنٹ اسکیم  کی افادیت
شمال مشرقی خطے کی ترقی کی وزارت کے مرکزی وزیر جناب جی کشن ریڈی نے آج لوک سبھا میں ایک تحریری جواب میں بتایا کہ ریاستی سرکاروں کے علاوہ شمال مشرقی خطے کی کامرس اور صنعت کی فیڈریشن سمیت مختلف صنعتی انجمنوں سے نارتھ ایسٹ انڈسٹریل ڈیولپمنٹ اسکیم  2017 کے بارے میں معلومات حاصل ہوئیں۔
فیڈریشن آف انڈسٹری اینڈ کامرس آف نارتھ ایسٹرن ریجن  کی جانب سے جس اہم تشویش کا اظہار کیا گیا وہ این ای آئی ڈی ایس 2017 کے تحت صنعتی اکائیوں کے رجسٹریشن کی منظوری میں تاخیر سے متعلق تھا۔ تبھی سے اس کے پروسس کو مزید آسان بنایا گیا ہے۔ ریاستو ں سے درخواست کی گئی ہے کہ وہ ایک مقررہ وقت میں ڈسٹرکٹ انڈسٹریز سینٹر اور اسٹیٹ نوڈل اتھارٹیز کی تجاویز کو آگے بڑھائیں۔بااختیار کمیٹی کی میٹنگ ماہانہ بنیاد پرمنعقدہوتی ہے ۔ اب تک تقریباََ 3343 کروڑروپے کی سرمایہ کاری کے ساتھ 530 تجاویز بااختیار کمیٹی کی جانب سے منظور کی گئی ہیں۔منظورشدہ سرمایہ کاری کمرشیل پیداوار کے مرحلے تک پہنچنے کے لئے ایک سے دو سال کا عرصہ لیتے ہیں۔
ڈیولپمنٹ مانیٹرنگ اور ای ویلیوویشن آفس ، نیتی آیوگ کو این ای آئی ڈی ایس 2017 کےتخمینہ کے مطالعے کی ذمہ داری سونپی گئی ہے۔اخراجات کے محکمے کے مطابق سرکاری فنڈ سے چلنے والی اسکیموں کی منظوری اورتشکیل کے لئے مورخہ 8 دسمبر 2020 کو وائڈ او ایم ایف نمبر 42  / پی ایف - دوئم / 2014 کے ذریعہ رہنما خطوط جاری کئے گئے ۔
دیہی ترقیات کی وزارت
آزادی کا امرت مہوتسو کے ایک حصے کے طور پر ملک بھر میں دیہی اپنا روز گار تربیتی اداروں کےذریعہ 87 موبیلائزیشن کیمپ منعقد کئے
آر ایس ای ٹی آئی کے تحت 64 کورسز میں 37.81 لاکھ امیدواروں کی تربیت کی گئی اور 26.65 لاکھ امیدواروں کو اپنا روزگار ملا
نئی دہلی، 6 اگست 2021، امرت مہوتسو کے ایک حصے کے طور پر دیہی اپنا روز گار تربیتی اداروں کے ذریعہ 30 جولائی سے 5 اگست 2021 کے درمیان ملک بھر میں تقریباً 87 موبیلائزیشن کیمپ منعقد کئے گئے۔ آزادی کا امرت مہوتسو بھارت کی آزادی کی 75 ویں سالگرہ منانے کے لئے حکومت ہند کے ذریعہ منعقد کی جانے والی تقریباً کا ایک سلسلہ ہے۔یہ مہوتسو ملک بھر میں جن بھاگیداری کے جذبے کے ساتھ ایک جن اتسو کے طور پر منایا جائے گا۔
مجموعی طور پر 19 ریاستوں اور مرکز کے زیر انتظام دو خطوں کے 87 اضلاع اور میں 87 موبیلائزیشن کیمپ منعقد کئے گئے۔ آر ایس ای ٹی آئی کے تحت مجموعی طور پر 64 کورسز میں 37.81 لاکھ امیدواروں کی تربیت کی گئی اور 26.65 لاکھ امیدواروں کو اپنا روزگار ملا۔ یہ پروگرام اس وقت کام کرنے والے 585 آر ایس سی ٹی آئی کے ساتھ 28 ریاستوں اور مرکز کے زیر انتظام خطوں میں نافذ کیا جارہا ہے، جس کو 23 بڑے بینک (سرکاری اور نجی شعبے کے بینکوں کے ساتھ چند گرامین بینک بھی اسپانسر کررہے ہیں۔
آر ایس ای ٹی آئی کا پروگرام دیہی ترقیات کی وزارت ، ریاستی حکومتوں اور اسپانسر کرنے والے بینکوں تینوں کی شراکت داری سے چلایا جارہا ہے۔ بینکوں کو یہ کام سونپا گیا ہے کہ وہ اپنے اہم ضلع میں کم سے کم ایک آر ایس ای ٹی آئی شروع کرے اور اپنا روزگار / صنعت شروع کرنے کے لئے دیہی نوجوانوں کو تربیت فراہم کرائے۔ 18 سے 45 سال کی عمر کے دیہی غریب نوجوان تربیت میں شامل ہونے کے اہل ہیں۔
موبیلائزیشن کیمپ اس پروگرام کا ایک لازمی حصہ ہیں کیونکہ یہ کیمپ ممکنہ امیدواروں تک پہنچنے اور انہیں اسکیم سے واقف کرانے کے لئے کافی مواقع فراہم کراتے ہیں۔ ایسی مہمات کے دوراتن شرکا کو کئی طرح کے مالیاتی کھیلوں میں شریک کیا جاتا ہے۔
آر ایس ای ٹی آئی چمپاوٹ
آر ایس ای ٹی آئی حاجی پور
آر ایس ای ٹی آئی دُرگ
آر ایس ای ٹی آئی ہری دوار
۔۔۔۔۔۔۔۔۔۔۔
ش ح۔ا گ۔ن ا۔
U-7552
(Visitor Counter : 185
صحت اور خاندانی بہبود کی وزارت
بھارت میں کووڈ-19 ٹیکہ کاری کی مجموعی تعداد 219 کروڑ 53 لاکھ سے تجاوزکرگئی
12سے14سال کی عمر کے بچوں کو 4 کروڑ 12 لاکھ سے زیادہ پہلا ٹیکہ لگایا جاچکا ہے
بھارت میں سردست 24,043 مریض زیر علاج ہیں
گذشتہ 24 گھنٹوں میں 2,112 نئے معاملات درج کئے گئے
سردست شفایابی کی شرح 98.76 فیصد ہے
متاثرہ پائے جانے والے مریضوں کی ہفتہ واری شرح 0.97 فیصد ہے
آج صبح 7 بجے تک موصولہ عبوری رپورٹ کے مطابق بھارت میں کووڈ-19سے بچاؤ کے لئے ٹیکہ کاری کی مجموعی تعداد 219کروڑ53 لاکھ  سے تجاوز کر گئی ہے۔
12سے 14سال کے نوعمرنوجوانوں میں کووڈ-19 ٹیکہ کاری کا آغاز 16 مارچ 2022 سے کیا گیا ہے۔ اس عمر کے بچوں کو اب تک 4 کروڑ 12 لاکھ سے زیادہ  کووڈ -19 سے بچاؤ کا پہلا ٹیکہ لگایا جاچکا ہے۔ اسی طرح، 18 سے 59 سال کی عمر کے افراد کو احتیاطی خوراک کا ٹیکہ لگانے کا آغاز 10 اپریل 2022 سے کیا گیا۔
آج صبح 7 بجے تک حاصل عبوری رپورٹ درج ذیل کے مطابق ہے:
|
|
ٹیکہ کاری کی مجموعی کوریج
|
|
طبی کارکنان
|
|
پہلی خوراک
|
|
10415373
|
|
دوسری خوراک
|
|
10120383
|
|
احتیاطی خورک
|
|
7067793
|
|
صف اوّل کے کارکنان
|
|
پہلی خوراک
|
|
18437114
|
|
دوسری خوراک
|
|
17720134
|
|
احتیاطی خورک
|
|
13742922
|
|
12 سے 14 سال کی عمر کےنوعمر بچے
|
|
پہلی خوراک
|
|
41227878
|
|
دوسری خوراک
|
|
32326914
|
|
15 سے 18 سال کی عمر کے نوجوان
|
|
پہلی خوراک
|
|
62003360
|
|
دوسری خوراک
|
|
53309378
|
|
18 سے 44 سال کی عمر کے افراد
|
|
پہلی خوراک
|
|
561404190
|
|
دوسری خوراک
|
|
516276208
|
|
احتیاطی خوراک
|
|
100383526
|
|
45 سے 59 سال کی عمر کے افراد
|
|
پہلی خوراک
|
|
204047129
|
|
دوسری خوراک
|
|
197066915
|
|
احتیاطی خوراک
|
|
50645217
|
|
60 سال سے زیادہ عمر کے افراد
|
|
پہلی خوراک
|
|
127680506
|
|
دوسری خوراک
|
|
123213459
|
|
احتیاطی خوراک
|
|
48299927
|
|
احتیاطی خوراک
|
|
22,01,39,385
|
|
میزان
|
|
2,19,53,88,326
سردست ملک بھر میں زیر علاج مریضوں کی تعداد 24,043ہے ۔ زیر علاج مریضوں کی تعداد ملک بھرکے مجموعی متاثرہ معاملوں کا 0.05 فیصد ہیں ۔
ملک بھر میں شفایابی کی شرح 98.76 فیصد ہوگئی ہے۔ پچھلے 24 گھنٹے میں 3,102 مریض روبہ صحت ہوئے ہیں۔ اس کے ساتھ ہی  اب تک شفایاب ہونے والوں کی مجموعی تعداد 4,40,87,748. ہوگئی ہے۔
گزشتہ 24 گھنٹے کے دورا ن 2,112نئے معاملے درج ہوئے ہیں۔
گذشتہ 24 گھنٹے میں مجموعی طور پر 2,09,088 کووڈ-19 کے نمونوں کی جانچ کی گئی ۔ بھارت میں اب تک مجموعی طور پر 89 کروڑ 98 لاکھ  سے زیادہ نمونوں کی جانچ کی جاچکی ہے۔
ملک بھر میں سردست متاثرپائے جانےوالےافراد کی ہفتہ وار شرح سردست 0.97 فیصد ہوگئی ہےاور ایک دن میں جانچ کے بعد متاثر پائےجانے والے افراد کی شرح 1.01 فیصد ہے۔
کابینہ
کابینہ نے پیلیس ڈیس نیشنز، جنیوا میں واقع اقوام متحدہ کے دفتر میں استعمال کے لیے ’وے فائنڈنگ ایپلی کیشن‘ کے تعلق سے بھارت اور اقوام متحدہ کے درمیان ایک معاہدے کو منظوری دی
وزیر اعظم جناب نریندر مودی کی صدارت میں مرکزی کابینہ نے پیلیس ڈیس نیشنز، جنیوا میں واقع اقوام متحدہ کے دفتر  میں استعمال کے لیے ’وے فائنڈنگ ایپلی کیشن‘ کے تعلق سے حکومت ہند اور اقوام متحدہ کے درمیان معاہدے پر دستخط کی تجویز کو منظوری دے دی۔
اقوام متحدہ ایک بین الاقوامی ادارہ ہے جس کا قیام 1945 میں عمل میں آیا۔ سرِ دست اس ادارے میں 193 رکن ممالک شامل ہیں۔ بھارت اقوام متحدہ کا بانی رکن ہے۔
پانچ عمارتوں اور 21 منزلوں پر مشتمل ، جینوا میں اقوام متحدہ کا دفتر  تاریخی پیلیس ڈیس نیشنز میں واقع ہے۔ عمائدین کی ایک بڑی تعداد، سول سوسائٹی کے اراکین اور عوام الناس مختلف میٹنگوں اور اجلاسات میں شرکت کے لیے یو این او جی کا دورہ کرتے ہیں۔
عمارتوں کی ساختی پیچیدگی اور بہت بڑی تعداد میں لوگوں کی شرکت کو مدنظر رکھتے ہوئے، ایک نیوی گیشنل ایپلی کیشن کی ضرورت پیش آئی جو کہ اقوام متحدہ کے دفتر کا دورہ کرنے والے عمائدین اور دیگر افراد کو تمام تر حفاظتی نقطہ نظر پر عمل کرتے ہوئے احاطے کے ارد گرد اپنا راستہ تلاش کرنے میں مدد فراہم کر سکے۔
جہاں گلوبل پوزیشننگ سسٹم پر مبنی ایپلی کیشنز کھلی جگہ پر کام کرتی ہیں، وہیں مزید بہتری کے ساتھ عمارت کے اندرونی حصوں میں کام کرنے والی نیوی گیشنل ایپ عمائدین کو کمرے اور دفاتر تلاش کرنے میں مدد فراہم کرے گی۔
’وے فائنڈنگ ایپلی کیشن‘ کو تیار کرنے کے پروجیکٹ کا تصور 2020 میں اقوام متحدہ کی 75ویں سالگرہ کے موقع پر حکومت ہند کی جانب سے اقوام متحدہ کو بطور عطیہ پیش کیا گیا۔ایپ کی تیاری، استعمال کرنے اور اس کے رکھ رکھاؤ کے لیے مالی اخراجات کا تخمینہ 2 ملین امریکی ڈالر کے بقدر ہے۔
سافٹ ویئر پر مبنی ’وے فائنڈنگ ایپلی کیشن‘ کی ترقی، استعمال اور اس کے رکھ رکھاؤ پر مشتمل پروجیکٹ کا مقصد یو این ایل جی کی پیلیس ڈیس نیشنز عمارتوں میں راستہ تلاشنے میں سہولت فراہم کرنا ہے۔ یہ ایپلی کیشن لوگوں کو یو این او جی کی پانچ عمارتوں کی 21 منزلوں میں ایک مقام سے دوسرے مقام تک راستہ تلاشنے میں مدد فراہم کرے گی۔ یہ ایپ انٹرنیٹ کنکشن کے ساتھ اینڈروئڈ اور آئی او ایس موبائل یا دیگر ڈیوائس میں کام کرے گی۔ اس ایپ کو تیار کرنے کی ذمہ داری سینٹر فار ڈیولپمنٹ آف ٹیلی میٹکس  کو سونپی گئی ہے، جو کہ ٹیلی مواصلات کے محکمہ، حکومت ہند کا ایک خودمختار ٹیلی مواصلات تحقیقی و ترقیاتی مرکز ہے۔
یہ پروجیکٹ حکومت ہند کی جانب سے اقوام متحدہ کے لیے ایک غیر معمولی تعاون ہوگا۔ یہ پروجیکٹ نہ صرف بھارت کی تکنیکی صلاحیتوں کو اجاگر کرے گا بلکہ اقوام متحدہ کی سطح کے پلیٹ فارم پر ملک کے وقار میں بھی اضافہ کرے گا۔ یہ ایپ اقوام متحدہ میں بھارت کو موجودگی کا احساس کرائے گی اور سافٹ ویئر تکنالوجی سے متعلق ایک مضبوط مہارت– دنیا بھر سے یہاں آنے والے افراد کے موبائل میں ایک ’میڈ ان انڈیا‘ ایپ – کی شکل میں بھارت کی سافٹ پاور کا مظاہرہ کرے گی۔
وزیراعظم کا دفتر
سول سروسز ڈے کے موقع پر وزیر اعظم نے سول سروینٹس کو مبارکباد پیش کی
وزیر اعظم جناب نریندر مودی نے سول سروسز ڈے کے موقع پر تمام سول سروینٹس کو مبارکباد پیش کی ہے۔
ایک ٹوئیٹ میں جناب مودی نے کہا:
’’سول سروسز ڈے کے موقع پر تمام سول سروینٹس کو مبارکباد۔ مختلف علاقوں اور مختلف شعبوں میں، یہ ہمارے شہریوں کی مدد کرنے اور قومی ترقی کو مہمیز کرنے کے لئے بغیر تھکے کام کر رہے ہیں۔ خدا کرے کہ وہ اسی جوش و جذبے کے ساتھ ملک کی خدمت کرتے رہیں۔‘‘
امور داخلہ کی وزارت
مرکزی کابینہ نے آفات کے خطرے کو کم کرنے اور بندوبست کے شعبے میں تعاون کے لئے بھارت اور اٹلی جمہوریاؤں کے مابین مفاہمتی قرارداد کو منظوری دی
وزیراعظم جناب نریندر مودی کی صدارت میں کابینہ کو قومی آفات بندوبست اتھارٹی  اور جمہوریہ اٹلی کے ڈپارٹمنٹ آف سول پروٹیکشن آف دی پریزیڈنسی آف دی کونسل آف منسٹرس کے درمیان ہوئے آفات کے خطرے کو کم کرنے اور بندوبست کے شعبے میں تعاون سے متعلق مفاہمتی قراردادسے باخبر کرایا گیا۔
فوائد :
آفات کے خطرے کو کم کرنے اور بندوبست کے شعبے میں تعاون سے متعلق مفاہمتی قرارداد پر بھارت کی طرف سے این ڈی ایم اے اور جمہوریہ اٹلی کے ڈپارٹمنٹ آف سول پروٹیکشن آف دی پریزیڈنسی آف دی کونسل آف منسٹرس نے دستخط کئے تھے۔
اس مفاہمتی قرارداد کے تحت ایک ایسا نظام بنایا جائے گا ، جس سے بھارت اور اٹلی دونوں کو فائدہ ہوگا۔ اس کے تحت دونوں ملکوں کو ایک دوسرے کے آفات کے بندوبست کے نظام سے فائدہ ہوگا اور آفات کے بندوبست کے شعبے میں تیاری ، ردعمل اور صلاحیت سازی کے شعبوں کو مضبوط کرنے میں مدد ملے گی۔
قومی آفات بندوبست اتھارٹی  اور جمہوریہ اٹلی کے ڈپارٹمنٹ آف سول پروٹیکشن آف دی پریزیڈنسی آف دی کونسل آف منسٹرس کے مابین آفات کے خطرے کو کم کرنے اور بندوبست کے شعبے میں تعاون سے متعلق مفاہمتی قرارداد پر جون 2021 میں دستخط کئے گئے تھے۔
وزارت دفاع
بی ای ایم ایل نے رکشا منتری راج ناتھ سنگھ کو منافع کا
حصہ 5.625 کروڑ روپے سونپے
ڈیفنس پبلک سیکٹر انڈرٹیکنگ  بھارت اَرتھ موورس لمیٹیڈ  نے آج نئی دہلی میں رکشا منتری جناب راج ناتھ سنگھ کو منافع کاحصہ 5.625 کروڑ روپے سونپے۔ بی ای ایم ایل کے چیئرمین اور منیجنگ ڈائرکٹر  ڈاکٹر دیپک کمار ہوٹا نے چیک رکشا منتری کوسونپا۔
کمپنی نے فی حصص 6 روپے کے منافع کا اعلان کیاتھا، جو کہ ایکویٹی شیئر کیپٹل کا 60 فیصد ہے اور مالی سال 20-2019 کے لئے اس کی مجموعی رقم 24.99کروڑ روپے ہے۔
1964 میں قائم کیا گیا بی ای ایم ایل وزارت دفاع کے تحت شیڈیول ‘ اے’ ڈی پی ایس یو، ہے جو کہ اقتصادیات کے اہم شعبوں جیسے کوئلہ، کانکنی، اسٹیل ، سیمنٹ، بجلی، آبپاشی، تعمیر، سڑکوں کی تعمیر، دفاع، ریلوے اور میٹرو ٹرانسپورٹیشن سسٹم اور ایرو اسپیس کےلئے وسیع پیمانےپر مصنوعات کے ڈیزائن، ڈیولپمنٹ، مینوفیکچرنگ اور فروخت کے بعد خدمات مہیا کرنےکے کاموں میں مصروف ہے۔
بی ای ایم ایل ایک درج فہرست کمپنی ہے اوراس کمپنی کو ادا کی گئی کُل رقم میں سے 54.03 حصہ سرکار کا ہے۔ اپنے دفاعی شعبہ کے تحت بی ای ایم ایل تیز رفتار اور ریکوری والی گاڑیوں، پُل کے نظام، میزائل کے پروجیکٹ کے لئے گاڑیاں، ٹینک لے جانے والے ٹریلر، مِل ریل ویگنس، کان کھودنےوالے ہل، کریش فائر ٹیندرس، ایئر کرافٹ ٹوونگ ٹریکٹر ، طیارے پر ہتھیار لادنے والی ٹرالی وغیرہ کی خدمات پیش کرتی ہے۔
کمپنی کے پاس آج کی تاریخ میں 11500 کروڑروپے کی بُکنگ کا آرڈر ہے، جس پر کام چل رہا ہے۔ اس میں سی آئی ایل کےلئے ہندوستان کے سب سےبڑے 190 ٹی ڈمپ ٹرک کو ڈیزائن اور تیار کرنا، ایم ایم آر ڈی اے کے لئے بغیر ڈرائیور والی میٹرو کار  اورپُلوں کے نظام کے لئے تیز رفتار ٹرک اور دفاعی خدمات کے لئے میزائل سسٹم کی سپلائی شامل ہیں۔
سکریٹری  جناب راج کمار ، وزارت دفاع اور ڈی پی ایس یوکے دیگر سینئر اہلکار اس موقع پر موجود تھے۔
جل شکتی وزارت
جل شکتی کے وزیر مملکت نے پردھان منتری کرشی سینچائی یوجنا کے تحت پروجیکٹوں کے اجزاء کی جیو ٹیگنگ کے لئے موبائل اپلی کیشن لانچ کیا
نئی دہلی، 21 /اکتوبر 2020 ۔ جل شکتی اور سماجی انصاف و تفویض اختیارات کے مرکزی وزیر مملکت جناب رتن لال کٹاریا نے جل شکتی کی وزارت کے تحت ڈبلیو آر، آر اینڈ ڈی،جی آر محکمہ کے پردھان منتری کرشی سینچائی یوجنا - ایکسیلریٹیڈ ایریگیشن بینیفٹس پروگرام  کے تحت پروجیکٹوں کے اجزاء کی جیو ٹیگنگ کے لئے ایک موبائل اپلی کیشن لانچ کیا۔
پنچ کولا سے ویڈیو کانفرنسنگ کے ذریعے ایپ کو لانچ کئے جانے کے موقع پر وزیر موصوف نے کہا کہ 2016-17 میں مرکزی حکومت نے ریاستوں کے ساتھ صلاح و مشورے سے پی ایم کے ایس وائی – اے آئی بی پی کے تحت مرحلہ وار طریقے سے مکمل کئے جانے کے لئے ملک میں جاری ننانوے  بڑے / متوسط سینچائی  پروجیکٹوں کو ترجیح دی تھی۔ ان پروجیکٹوں کی تکمیل ملک بھر میں 34.64 لاکھ ہیکٹیئر کی اضافی صلاحیت کی تخلیق کو یقینی بنائے گی، جس کا نتیجہ محفوظ سینچائی کی شکل میں برآمد ہوگا اور یہ مطلوبہ دیہی خوش حالی لائے گی۔ ابھی تک 99 پروجیکٹوں میں سے 44 پروجیکٹوں کی تکمیل ہوچکی ہے اور 21.33 لاکھ ہیکٹیئر ہدف شدہ سینچائی صلاحیت حاصل کرلی گئی ہے۔ دیگر پروجیکٹ تکمیل کے مختلف مراحل میں ہیں۔
وزیر موصوف نے کہا کہ کام کی پیش رفت اور پروجیکٹوں کی حقیقی صورت حال کا پتہ لگانے کے لئے بھاسکراچاریہ نیشنل انسٹی ٹیوٹ آف اسپیس اپلی کیشنز اینڈ جیو – انفارمیٹکس  کی مدد سے وزارت نے موبائل اپلی کیشن تیار اور لانچ کیا ہے۔
جناب کٹاریا نے یہ بھی کہا کہ وزیر اعظم جناب نریندر مودی کی قیادت میں مرکزی حکومت کی ڈیجیٹل انڈیا مہم کے ایک جزو کے طور پر، جہاں بھی ممکن ہے، ایڈوانس ٹیکنالوجی اور جدید ترین تکنیکوں پر عمل درآمد ان پروجیکٹوں کی نگرانی کے لئے کیا گیا ہے، تاکہ ان کی پیش رفت اور نفاذ سے متعلق رکاوٹوں کا پتہ لگایا جاسکے۔ اس سلسلے میں پروجیکٹوں میں کاموں کی پیش رفت کا وقتاً فوقتاً جائزہ لینے کے لئے ایک آن لائن مینجمنٹ انفارمیشن سسٹم  تیار کیا گیا ہے۔ ترجیح والے پروجیکٹوں کے کمانڈ ایریا کے فصل والے علاقے کا تجزیہ کرنے کے لئے ریمورٹ سینسنگ تکنیک کا بھی استعمال کیا جارہا ہے۔
انھوں نے مزید کہا کہ موبائل اپلی کیشن کا استعمال، جگہ، نہر کی نوعیت / ڈھانچہ، تکمیل کی صورت حال وغیرہ دیگر تفصیلات کے ساتھ پروجیکٹ اجزاءکی تصویر لینے کے لئے نگرانی ٹیم / پروجیکٹ اتھارٹیز کے ذریعے کیا جاسکتا ہے اور اس حاصل کی گئی اطلاع کو اس مقصد کے لئے تیار کئے گئے جی آئی ایس پورٹل پر جیو – ٹیگنگ کے لئے یوزر کے ذریعے پیش کیا جاسکتا ہے۔ موبائل اپلی کیشن کو علاقے میں دستیاب نیٹ ورک کو پیش نظر رکھتے ہوئے آن لائن یا آف لائن دونوں ہی طریقوں سے آپریٹ کیا جاسکتا ہے۔
وزیر موصوف نے کہا کہ ایپ کی لانچنگ وزیر اعظم کے کسانوں کی آمدنی کو دوگنی کرنے کے ویژن کی تکمیل کے لئے جل شکتی کی وزارت کی کوششوں میں آگے کی سمت بڑھایا گیا ایک قدم ہے۔
جل شکتی کی وزارت، الیکٹرانکس اور اطلاعاتی ٹیکنالوجی کی وزارت، مرکزی آبی کمیشن، بھاسکراچاریہ نیشنل انسٹی ٹیوٹ آف اسپیس اپلی کیشنز اینڈ جیو – انفارمیٹکس  کے افسروں نے ملک بھر سے ویڈیو کانفرنسنگ کے ذریعے اس پروگرام میں حصہ لیا۔
وزیراعظم کا دفتر
وزیراعظم نے اٹل بہاری واجپئی کی پنیہ تتھی پر انہیں خراج عقیدت پیش کیا ہے
وزیراعظم جناب نریندر مودی نے سابق وزیراعظم جناب اٹل بہاری واجپئی کی پنیہ تتھی پر انہیں خراج عقیدت پیش کیا ہے۔
وزیراعظم نے ٹوئٹ کیا:
’’آج عزت مآب اٹل جی کی پنیہ تتھی کے موقع پر سدیو اٹل جاکر انہیں خراج عقیدت پیش کیا۔ ہم بھارت کی خدمت کی غرض سے اٹل جی کی کوششوں سے ہمیشہ ترغیب حاصل کرتے ہیں۔ انہوں نے بھارت کی کایا پلٹ کرنے اور ہمارے ملک کو اکیسویں صدی کی چنوتیوں کا سامنا کرنے کے لئے تیار کرنے کی غرض سے قائدانہ کوششیں کیں‘‘۔
۔۔۔۔۔۔۔۔۔۔۔
ش ح۔ ع م۔ ن ا۔

U-9195
(